cyanic-selkie/wikianc huggingface dataset:
Mary Helen Bowers
Den 12. juni 2012 ga hun ut boken Ballet Beautiful: Transform Your Body and Gain the Strength, Grace, and Focus of a Ballet Dancer. Hennes kundeliste omfatter blant annet Natalie Portman, Zooey Deschanel og Liv Tyler. Andre kjendiser inkluderer skuespillerinne Kirsten Dunst, modellen Helena Christensen, Karen Elson, Sarah Sophie Flicker og Rachel Antonoff.
Kroksundåsen
Kroksundåsen (1-17, 12-14, spredte husnummer) er en vei i Kroksund i Hole kommune i Norge.
Veien er en sidevei til Rudsøgardsveien, nordover fra denne, med avkjøring ved Hole bo- og behandlingssenter. Veien går opp mot Hjulmakerveien, men har ikke avkjøring til denne, så Kroksundåsen er en blindvei. Veien ligger cirka 89 meter over havet ved avkjøringen fra Rudsøgardsveien.
Veien består av eneboliger.
Midfjorden
Midfjorden eller Mifjorden er en fjord eller et sund i Molde, Vestnes og Ålesund kommuner i Møre og Romsdal. Fjorden dannes av øyene Midøya og Otrøya og fastlandet i sør, fra Tautra til Dryna. Fjorden har innløp mellom Skor og Helland og strekker seg 23 kilometer mot øst, hvor Julsundet går nordover og Moldefjorden og Romsdalsfjordens hovedgren fortsetter videre østover mot Åndalsnes. Midfjorden er 2-3 km bred, over 200 meter dyp og fri for skjær. Ved Dryna munner den ut i Harøyfjorden. Romsdalsfjorden i vid betydning omfatter også Midfjorden og alle strekninger og forgreninger innenfor. Midfjorden omtales også som en del av Moldefjorden. På sørsiden av fjorden strekker tre fjordarmer seg sørover. Disse er Vatnefjorden, Vestrefjorden og Tomrefjorden. Øya Tautra ligger mitt i fjorden nord for innløpet til Tomrefjorden. Møreaksen planlegger en undersjøisk tunell fra Otrøy til fastlandet under Tautra.
Midsund ligger i sundet med samme navn på nordsiden av fjorden. Av andre steder på nordsiden av fjorden finner man Sør-Heggdal og Nord-Heggdal. På sørsiden ligger Rekdal. Riksvei 661 går langs sørsiden av fjorden. Fylkesvei 202 går på nordsiden av fjorden på Otrøya, mens fylkesvei 204 går på sørsiden av Midøya og riksvei 668 går på sørsiden av Dryna.
Caulospongia biflabellata
Caulospongia biflabellata er en art i klassen horn- og kiselsvamper av rekken svamper som er den mest primitive gruppen flercellede dyr.
Elvin Məmişzadə
Elvin Məmişzadə (født 17. desember 1991) er en aserbajdsjansk amatørbokser, som konkurrerer i fluevekt. Han ble tatt ut til å representere Aserbajdsjan under Sommer-OL 2012 i London, der han røk ut i første runde.
Caulospongia biflabellata
Utbredelse
Slekten er utbredt i Indiahavet ved Australia.
Peltariosilis
Peltariosilis er en slekt av biller i delgruppen (underfamilien) Silinae i familiegruppen bløtvinger.
Henry B. Richardson
Henry Barber Richardson (født 19. mai 1889, død 19. november 1963) var en amerikansk bueskytter som deltok under OL 1904 i St. Louis og 1908 i London.
Richardson vant en olympisk bronsemedalje i bueskyting under OL 1904 i St. Louis. Han deltok på det amerikanske laget Boston Archers som kom på tredjeplass i lagkonkurransen, bak gullvinnerne Potomac Archers og Cincinnati Archers. De tre andre på bronselaget var; George Bryant, Wallace Bryant og Cyrus Dallin. Bryant beste plassering individuelt var en niendeplass i double York round og i double American round kom han på tiendeplass. Det var kun deltakere fra USA i bueskytingkonkurransene under OL 1904.
Fire år senere, under sommer-OL 1908 i London kom han på tredjeplass i double York round, bak William Dod og Reginald Brooks-King fra Storbritannia
Lin Hallberg
Lin Hallberg (født 5. april 1956) er en svensk forfatter som først og fremst skriver bøker om hester for barn og ungdom, for eksempel Sigge-bøkene, Rackastall-bøkene og Robot-bøkene. Hun har også skrevet Kompisboken, Bästisboken, Svikarboken, Kärleksboken, Vem är du Johanna og Adzerk - Den vita hingsten.
Pseudocyphocaris
Pseudocyphocaris er en slekt innenfor Windinidae-familien av såkalte Gammaridea-amfipoder. Gruppens arter er bentiske bunndyr 8 saltvann, med relativt små øyne. Artene lever i Sørøst-Asia, både på stillehavssiden og i Det indiske hav.
Gruppens taksonomi
Gruppen ble beskrevet første gang av Ledoyer i 1986. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Johan Kristian Schiefloe
Johan Kristian Schiefloe (født 15. august 1789 i Sparbu i Nord-Trøndelag, død 11. mars 1853 samme sted) var en norsk lærer, gårdbruker og stortingsmann for Nordre Trondhjems amt (Nord-Trøndelag).
Liv og virke
Han ble født på Øvre Sem ved Leksdalsvatnet i Mære sogn i Sparbu prestegjeld som sønn av gårdbruker Ole Pedersen Schiefloe og hustru Berthe Olsdatter Sem. Faren kom fra Nedre Skjevlo i Ogndal sogn og beholdt slektsnavnet. Han hadde tidligere vært bruker på Mokk i Ogndal, hvor han også var stiger i kobbergruvene. Han beholdt interessen for industriforetak etter at han overtok svigerfarens gård på Øvre Sem i 1872, og begynte med sagbruksdrift.
Schiefloe var stortingsmann for Nordre Trondhjems amt 1824–1829 og 1833–1838. Schiefloe satt først i stortingskomiteene for jordbruk og fedrift, senere for gasjer, pensjoner, budsjett og skatter. Han forsøkte også å bli valgt i 1830, men valget av Johan Kristian og Peder Schiefloe som valgmenn for Sparbu prestegjeld ble kjent ugyldig, fordi Johan Kristian hadde ført protokollen, og han fikk ingen stemmer på valgmannstinget det året. Stortingets fullmaktskomité uttalte at avvisningen av brødrene Schiefloe på valgmannstinget var «aldeles ugrunnet», men forlangte ikke omvalg.
Schiefloe var medlem av den første skolekommisjonen i Sparbu, som ble opprettet med allmueskoleloven av 1827. Etter innføringen av formannskapslovene av 1837 ble Schiefloe valgt inn i det første formannskapet for Sparbu, hvor han satt som Sparbus første ordfører 1838–1839. Schiefloe også forlikskommissær, kirkeverge og vaksinatør i mange år.
Midtfjorden
Midtfjorden er en fjord i Hustadvika, tidligere Fræna kommune, i Romsdal innenfor havstykket Hustadvika. Fjorden ligger mellom fastlandet i sørøst og en rekke holmer og skjær i nordvest. Fjorden starter ved Hegerskjera i vest og strekker seg 6,5 kilometer nordøstover til Askvågen.
Grenda Bergset ligger på sørsiden helt vest i fjorden. Av andre bosetninger finnes øya Droga og brukene Vikan og Sunde.
Dingiso
Dingiso (Dendrolagus mbaiso) er en trekenguru i slekten Dendrolagus. Den er endemisk for et lite område sentralt i den vestlige delen av Ny-Guinea tilhørende Indonesia.
Liste over ordførere i Nore og Uvdal
Liste over ordførere i Nore og Uvdal og de tidligere kommunene Nore og Uvdal.
Dingiso
Utbredelse
Dingisoen lever i skogkledde områder i fjellkjeden Sudirman Range i provinsen Papua i Indonesia.
Beskrivelse
Dingisoen har et karakteristisk mønster med svart og hvit pels, den har hvit mage og svart hode og rygg. I motsetning til andre trekenguruer, tilbringer den lite tid i trærne.
Get Up
Get Up kan sikte til:
EM i skiskyting 2017
EM i skiskyting 2017 ble arrangert i Duszniki-Zdrój i Polen fra 25. til 29. januar 2017. EM i skiskyting er et åpent mesterskap, noe som gjør at utøvere utenfra Europa også kan delta.
Norske utøvere
16. januar tok Norges Skiskytterforbund ut seks kvinner og fem menn til mesterskapet. Andreas Dahlø Wærnes fra Trondhjems Skiskyttere måtte melde forfall grunnet sykdom og ble erstattet med førstereserven Kristoffer Langøien Skjelvik. Fredrik Mack Rørvik fra Målselvs Skiskyttere var ubenyttet andrereserve. Thekla Brun-Lie fra Oslo Skiskytterlag ble erstattet av Rikke Hald Andersen på normaldistansen, mens Emilie Ågheim Kalkenberg gikk sprint og jaktstart i hennes fravær.
Will Voigt
Will Voigt (født i 1976 i Cabot, Vermont) er en amerikansk basketballtrener, som er hovedtrener for Nigerias herrelandslag i basketball.
Han ledet Nigeria til landets først AfroBasket-tittel i august 2015, der de beseiret Angola i finalen og kvalifiserte seg derfor til Sommer-OL 2016.
Voigt var tidligere trener for den norske klubben Ulriken Eagles fra 2003 til 2006 og senere assistenttrener for Norges herrelandslag i basketball under ledelse av Mathias Eckhoff, samme mann som nå er assistenttrener for Nigeria under Voigt.
Jarl Hemmer
Jarl Robert Hemmer (født 18. september 1893 i Vasa i Österbotten, død 6. desember 1944 i Borgå i Nyland) var en finlandssvensk forfatter. Han debuterte i 1914 med diktsamlingen Rösterna og fikk sitt gjennombrudd med diktsamlingen Rågens rike i 1922. Hemmer fikk Stora Nordiska Romanpriset for sitt verk En man och hans samvete (om den finske borgerkrigen), utgitt 1931.
I 1927 kjøpte Hemmer Ängstorp på Eckerö i Ålands skjærgård, et hus fra 1700-tallet som også hadde vært svensk posthus. Ängstorp forble hans sommerhjem til hans død. Et resultat av Ängstorp var romanen Morgongåvan, 1934, som handler om ålandsk allmue på 1880-tallet. Den blev ålenningenes store bok og resulterte i at han fikk De Nios stora pris i 1935.
I 1933 overtok Jarl Hemmer forfatterboligen Diktarhemmet i Borgå, og der tok han sitt eget liv på Finlands selvstendighetsdag i 1944.
Jarl Hemmers foreldrehjem på Skolhusgatan 8 i Vasa, bygget 1886, ble i 1977 donert til friluftsmuseet Stundars utenfor Vasa, der det ble satt opp igjen som Hemmersgården og fyltes med hans etterlatenskaper, som hans enke skjenkte museet i 1979. Samlingen består av bøker, dokument, utklipp og gjenstander.
Wandin
Wandin er en slekt innenfor Windinidae-familien av såkalte Gammaridea-amfipoder. Gruppens arter er bentiske bunndyr 8 saltvann, med relativt små øyne. Artene lever i Sørøst-Asia, både på stillehavssiden og i Det indiske hav.
Ajmal Faisal
Ajmal Faisal (født 14. august 1990) er en afghansk amatørbokser, som konkurrerer i fluevekt. Han ble tatt ut til å representere Afghanistan under Sommer-OL 2012 i London, der han røk ut i første runde.
Wandin
Gruppens taksonomi
Gruppen ble beskrevet første gang av Jim Lowry & Stoddart i 1990. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Dalafjorden
Dalafjorden er en fjordarm på sørsida av Hindnesfjorden i Alver kommune i Hordaland. Den er 5,5 kilometer lang, fra innløpet mellom Oddane og bygda Jordal, og inn til fjordbunnen. Den går i sørøstlig retning, stort sett parallelt med Hindnesfjorden. Den innerste delen av fjorden kalles Vågane.
Finalen i VM i ishockey for menn 2022 (toppdivisjonen)
Finalen i ishockey-VM 2022 er en ishockeykamp som vil finne sted den 29. mai 2022 i Nokia Arena i Tammerfors for å avgjøre hvem som skulle bli vinner av ishockey-VM 2022 for menn.
EM i kortbaneløp på skøyter 2017
EM i kortbaneløp på skøyter 2017 ble arrangert i Torino i Italia fra 13. - 15. januar 2017.
Trond Stamsø
Trond Stamsø (1896–1995 ) var en norsk kommandør fra Horten. I tillegg til en aktiv karriere innen marinen, arbeidet han også innen journalistikken, med oversettelsesarbeid og lignende.
Codex Claromontanus
Codex Claromontanus er et håndskrevet pergament-manuskript fra 500-tallet, og er en del av en gresk og latin bibel.
Manuskriptet er oppbevart ved Bibliothèque nationale de France (grec 107) i Paris.
Hindnesfjorden
Hindnesfjorden er en arm av Austfjorden i Alver kommune i Vestland fylke. Den er ti kilometer lang, og går hovedsakelig parallelt med Austfjorden.
Josh Klinghoffer
Joshua Adam Klinghoffer (født 3. oktober 1979) er en amerikansk multiinstrumentalist, best kjent som gitarist i det amerikanske funk-rock bandet Red Hot Chili Peppers. Han erstattet i 2009 gitarist John Frusciante.
Klinghoffer har vært tilknyttet flere band gjennom årene som musiker. Sammen med Frusciante har han gitt ut flere album, og de dannet et kortvarig band ved navn Ataxia. Han har også turnert og gjort innspillinger sammen med blant annet Gnarls Barkley, PJ Harvey og Beck. I 2008 dannet Klinghoffer et nytt band ved navn Dot Hacker hvor han er låtskriver, sanger og gitarist. Dette var omtrent samtidig som John Frusiancte informerte resten av Red Hot Chili Peppers at han forlot gruppen. Klinghoffer som hadde vært en nær venn av bandet siden slutten av 90-tallet og blant annet turnert sammen med dem på slutten av deres Stadium Arcadium tour i 2007, ble spurt om å være deres nye gitarist og gikk inn i denne rollen i juli 2009. Han var med på utgivelsen av to studioalbum sammen med bandet, I'm With You fra 2011 og The Getaway fra 2016.
I 2012 ble han innlemmet i Rock and Roll Hall of Fame som medlem av Red Hot Chili Peppers, og ble med sine 32 år den yngste noensinne som ble innlemmet.
I november 2019 utga Klinghoffer et nytt soloprosjekt under navnet Pluralone. Bassist Flea fra Red Hot Chili Peppers spiller på flere av låtene. 15. desember kom nyheten at Klinghoffer sluttet som gitarist i Red Hot Chili Peppers, og at tidligere gitarist John Frusciante var tilbake i bandet for andre gang.
Jason Lavigilante
Jason Oliver Lavigilante (født 12. august 1991) er en mauritisk amatørbokser, som konkurrerer i fluevekt. Han ble tatt ut til å representere Mauritius under Sommer-OL 2012 i London, der han røk ut i første runde.
Garbagna Novarese
Garbagna Novarese er en kommune i provinsen Novara i regionen Piemonte i det nordlige Italia. Byen har 1,431 innbyggere (2018). Garbagna Novarese grenser til kommunene Nibbiola, Novara, Sozzago, Terdobbiate og Trecate.
Trecate
Trecate er en kommune i provinsen Novara i regionen Piemonte i det nordlige Italia. Byen har 20,566 innbyggere (2018). Trecate grenser til kommunene Bernate Ticino (MI), Boffalora sopra Ticino (MI), Cerano, Garbagna Novarese, Magenta (MI), Novara, Romentino og Sozzago.
Terdobbiate
Terdobbiate er en kommune i provinsen Novara i regionen Piemonte i det nordlige Italia. Byen har 470 innbyggere (2018). Terdobbiate grenser til kommunene Cassolnovo (PV), Garbagna Novarese, Nibbiola, Sozzago, Tornaco og Vespolate.
Litoměřice
Litoměřice (tysk: Leitmeritz) er en by ved Labe (Elben) i regionen Ústí nad Labem i Tsjekkia.
Geografi
Byen ligger sør for České středohoří på Elbens høyre bredd, like ovenfor Ohřes munning. Klimaet i området er av det mildeste i Böhmen, og det gjør det mulig å dyrke både vindruer og frukt her.
Middelalder
I tidlig middelalder var Litomerice sentrum for de slaviske Lutomericii, som byens navn er avledet fra. Fra det 10. århundret ble stedet innlemmet i Premyslidenes område og gjort til et forvaltningssentrum i Nord-Böhmen. Rundt 1057 reiste hertug Spytihněv II St. Stephanskirken på borgfjellet og grunnla et stift som han forlente med en rekke eiendommer og rettigheter. Byen ble formelt grunnlag rundt 1225.
Husittiden og reformasjonen
Under husittkrigene sympatiserte Litomerice med kong Sigismund, men henrettelsen av 17 husitter førte til at husitternes leder Jan Žižka beleiret byen i 1420. Den tsjekkiske befolkningen ble større enn den tyske og i 1436 ble tyskere utelukket fra offentlige embeter i byen.
I andre halvdel av det 15. århundret var økonomien igjen blitt bedre. Det kom inntekter bl.a. fra toll for å bruke en nyoppført bro over Labe.
Fra 1548 orienterte byen seg i retning av det protestantiske. I denne perioden ble det oppført bygninger som Schwarzer Adler (ca 1560, nå hotell og restaurant) og Kelchhaus (kalkhuset, i betydningen beger-) (1570–1580), og det ble grunnlagt en latinskole.
Tredveårskrigen og videre
Ved århundreskiftet 1600–1700 var stedet overveiende luthersk. Under tredveårskrigen led befolkningen sterkt under ulike beleiringer, bl.a. saksiske og svenske. Protestantenes nederlag bl.a. i slaget på Det hvite berg og senere etter tredveårskrigens avslutning, førte til en katolsk dominans i byen. Etableringen av en rekke katolske institusjoner og oppføring av kirkebygg fulgte. 1649 ble det stiftet et kapusinerkloster og i den forbindelse ble St. Ludmillakirken (1654–57) oppført. Dominikanerkirken St. Michael ble oppført som nybygg 1672–85.
Giovanni Domenico oppførte den nye domkirken St. Stephan fra 1670, på den gamle kirkens tufter. Den biskopelige residens ble planlagt og oppført 1683–1701 og den jesuittiske Mariakirken fra 1689 til 1731. Jesuittkollegiet ble fullført 1770, tre år før ordenens oppløsning. Wenzelskirken ble oppført 1714–1716.
19. århundre
Revolusjonskrigene i begynnelsen av det 19. århundret hindret den økonomiske utviklingen av byen. Senere da lovgivningen tillot fri skipstrafikk på Elben, kom et langvarig økonomisk oppsving. Mellom 1787 og 1854 doblet byens innbyggertall seg.
Fra 1858 til 1859 ble det bygget en flomsikker bro over Elben og i 1874 ble byen tilknyttet jernbanenettet.
20. århundret
Ved inngangen til det 20. århundret var den tysk-bøhmiske delen av befolkningen i flertall. Da den Tsjekkoslovakiske republikk ble proklamert svarte den tyske befolkningen med en selvstendighetserklæring og det ble avholdt en nasjonalforsamling i Leitmeritz. Oppstanden ble slått ned, men ved kommunevalget 1919 var tyskerne i flertall. Forholdet mellom tyskere og tsjekkere fortsatte å være spent i årene deretter.
Etter Münchenavtalen 1938 ble Leitmeritz innlemmet i Tyskland. Mer enn 5 000 tsjekkere og tsjekkoslovakiske innretninger forlot byen. En avdeling av konsentrasjonsleiren Flossenbürg konsentrasjonsleir ble opprettet i en forlatt kalksteinsgruve.
Litomerice gjennomlevde den andre verdenskrigen nesten uten skader. Beneš-dekretene medførte at de fleste tyske innbyggerne etter 1945 ble fratatt sine eiendeler og fordrevet.
I kommunisttiden ble det bygget virksomheter som betjente landbruket i området. Moderne boligblokker ble bygget i utkanten av byen, mens bykjernen ble bevart og renovert.
Frihetens knyttneve
Frihetens knyttneve (originaltittel: Faustrecht der Freiheit) er en film av Rainer Werner Fassbinder fra 1975. Filmen bærer dedikasjonen For Armin og alle de andre.
Handling
Filmen omhandler en homofil arbeider ved navn Fox (Fassbinder) som forelsker seg i, og inngår et forhold med Eugen, sønnen til en rik forretningsmann. Til å begynne med forsøker Eugen å lære opp Fox i gode middelklasseverdier som dannelse, å kle seg fint, og å respektere penger, men etter hvert begynner han å utnytte ham istedenfor.
Kyrre Grimstad
Jo Kyrre Grimstad (født 1972) er en norsk jurist som siden desember 2022 er Stortingets direktør.
Grimstad er cand.jur. fra Det juridiske fakultet.
Han har blant annet jobbet i lovavdelingen i Justis- og beredskapsdepartementet. Han startet som spesialrådgiver i konstitusjonell avdeling i Stortingets administrasjon i 2010. I 2013 ble han lagdommer i Borgarting lagmannsrett, og i 2018 returnerte han til Stortinget som assisterende direktør og avdelingssjef for konstitusjonell avdeling.
Antonín Sova
Antonín Sova (1864–1928) var en tsjekkisk lyriker og prosaforfatter.
Liv og virke
Sova skrev også to romaner, men det er poesien han huskes for.
Prosopocoilus
Prosopocoilus er en slekt av biller som hører til familien hjortebiller (Lucanidae) i gruppen skarabider (Scarabaeoidea). Denne artsrike slekten forekommer ikke i Europa. Arten Prosopocoilus giraffa fra Sørøst-Asia blir gjerne regnet som den største av hjortebillene, selv om det er andre arter som blir nesten like store. Hanner av denne arten kan være opptil 12 centimeter lange om man regner med kjevene.
Utseende
Middelsstore til store (med kjevene kan de bli 12 centimeter lange), mørke eller rødlige hjortebiller. Kroppsformen er avlang, nokså jevnbred og noe avflatet. Hannene i denne slekten har ofte ekstremt utviklede kjever, som kan bli like lange som resten av dyret, men det er også en del arter med lite utviklede kjever. Hodet mangler påfallende kjøler eller knøler, bortsett fra at det kan være et par forhøyninger mellom kjevefestene. Kroppen er avlang og vanligvis nokså blank, dekkvingene ofte gulbrune på sidene. Pronotum er parallellsidig uten tenner langs ytterkanten. Dekkvingene er uten punktrekker.
Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær. De fleste av disse artene lever i tropisk regnskog.
Hiram Johnson
Hiram Warren Johnson (1866–1945) var en amerikansk republikansk politiker.
Liv og virke
Han kom fra en politisk interessert familie, der faren Grover Lawrence Johnson var kongressmann. Selv ble han først kjent for mange californiere som påtalejurist i San Fransisco, der han slo ned på korrupsjon.
Guvernør
Han var en av de ledende skikkelsene innen den progressive bevegelsen først på 1900-tallet.
Han var blant de som i 1912 fulgte Theodore Roosevelt og dannet Det progressive parti. Hiram Johnson var Roosevelts visepresidentkandidat ved presidentvalget det året. Det landsdekkende partiet fikk et kort liv, men de progressive fikk varig innflytelse på den republikanske politikken i California.
Senator
Hiram Johnson ble valgt inn i Senatet i 1917 og satt der frem til sin død i 1945. Som senator beholdt han sitt progressive utsyn, men ble også en sterk talsmann for amerikansk isolasjonisme. Han var imot USAs inntreden i den første verdenskrig og senere imot Versaillestraktaten og medlemskap i Folkeforbundet. Han bidrog også til å stramme inn innvandringen fra Sør- og Øst-Europa og Øst-Asia.
Hiram Johnson hadde presidentambisjoner i 1920, men fikk ikke den støtten han behøvde fra avdøde Theodore Roosevelts familie, og republikanerne nominerte heller Warren G. Harding. Johnson ble spurt om å være Hardings visepresidentkandidat, men avslo.
Senator Johnson ble etter hvert så populær i California at Det demokratiske parti også nominerte ham som sin kandidat. Han støttet, i likhet med enkelte andre progressive republikanere, demokraten Franklin D. Roosevelt ved presidentvalget i 1932 og New Deal-politikken de første årene i Roosevelts presidentperiode.
Johnson var syk da Senatet skulle stemme over ratifikasjonen av FN-pakten, men gjorde det klart at han ville ha stemt imot.
Granozzo con Monticello
Granozzo con Monticello er en kommune i provinsen Novara i regionen Piemonte i det nordlige Italia. Byen har 1,397 innbyggere (2018). Granozzo con Monticello grenser til kommunene Casalino, Confienza (PV), Nibbiola, Novara og Vespolate.
Coureurs des bois
De første coureurs des bois som er kjent ved navn er Médard Chouard, sieur des Groseilliers og Pierre-Esprit Radisson, som i 1660 kom med 60 kanolaster ned pelser tilbake til Trois-Rivières, etter de året før som de første hadde brutt opp mot De store sjøene. De og deres etterfølgere spilte en betydelig rolle for utforskningen av kontinentet selv om deres motiv var pelshandelen alene. De knyttet kontakter til indianerstammer og åpnet opp handelsveier.
Storhetstiden for de selvstendig agerende coureurs endte tidlig på 1700-tallet, da nye handelsselskaper som Hudson's Bay Company eller North West Company selv rykket inn med sine egne handelsfolk og handelsstasjoner på det nordamerikanske kontinent. Fra den franskættede befolkning og fra de gjenværende coureurs ble så de aller fleste såkalte voyageurs rekruttert, som overtok transportoppgaver for selskapene langs elvene. De regnes som etterfølgerne av de gamle coureurs.
Selvstendige trappers fikk man ikke før på 1800-tallet, og da i Rocky Mountains. Det var Mountain Men som ikke lenger bare kjøpte pelser fra indianerne, men selv gikk ut i villmarken og jaget pelsdyr. Rocky Mountain Fur Company utviklet et forsyningssystem for pelsjegerne ved rendezvous, og dette muliggjorde 1830- og 1840-årenes uavhengige trappers som på egen regning drev på med sin fangst i fjellene.
«Skogsløperne» ble gjenstand for romaner som Lærstrømpe (1821) av James Fenimore Cooper og Le coureur du bois (1850) av Gabriel Ferry.
Arnold Bögli
Arnold Bögli (født 30. mai 1897) var en sveitsisk bryter som deltok i de olympiske leker 1928 i Amsterdam.
Smithsonitt
Sinkspat eller smithsonitt, tidligere kalamin, er et hvitt eller svakt farget mineral som består av sinkkarbonat, ZnCO3. Det tilhører kalsittgruppen (isomorfi). Det blir dannet sekundært etter sfaleritt. Det blir utvunnet som sinkmalm blant annet i Mexico og USA. Det er sjeldent i Norge.
Arnold Bögli
Bögli vant en olympisk sølvmedalje i bryting under OL 1928 i Amsterdam. Han kom på andreplass i den nest tyngste vektklassen lett tungvekt, 87,0 kg, i fristil bak Thure Sjöstedt fra Sverige. Det var seks vektklasser i den gresk-romerske og sju i fristil.
Nibbiola
Nibbiola er en kommune i provinsen Novara i regionen Piemonte i det nordlige Italia. Byen har 809 innbyggere (2018). Nibbiola grenser til kommunene Garbagna Novarese, Granozzo con Monticello, Novara, Terdobbiate og Vespolate.
Smithsonitt
Smithsonitt ble identifisert med hemimorfitt før man forstod at de var to egne mineraler. Dei to mineralene ligner meget på hverandre og navnet kalamin er brukt om begge, noe som har ført til forvirring. Smithsonitt fikk dette navnet i 1832 av François Sulpice Beudant etter den engelske kjemikeren og mineralogen James Smithson (1765–1829), som ved en testamentarisk gave la grunnlaget for Smithsonian Institution og som først identifiserte mineralet i 1802.
Kelley Law
Kelley Law (født 11. januar 1966 i Burnaby), canadisk curlingspiller som deltok i de olympiske leker 2002 i Salt Lake City. Law vant en olympisk bronsemedalje i curling under vinter-OL 2002 i Salt Lake City. Hun var med på det canadiske laget som kom på tredjeplass i curlingturneringen for damer bak Storbritannia og Sveits. De tapte semifinalen mot Storbritannia med 6-5, men vant bronsefinalen over USA med 9-5. De andre på laget var Julie Skinner, Georgina Wheatcroft, Diane Nelson og Cheryl Noble.
Hun ble verdensmester i curling i 2000 i Glasgow.
Berg skole (Sømna)
Berg skole er en barneskole i Sømna kommune i Nordland. Skolen hadde 136 elever i 2008.
EM i badminton 2017
EM i badminton 2017 ble arrangert i Kolding i Danmark fra 25. til 30. april 2017.
Selçuk Eker
Selçuk Eker (født 18. desember 1991) er en tyrkisk amatørbokser, som konkurrerer i fluevekt. Han ble tatt ut til å representere Tyrkia under Sommer-OL 2012 i London, der han røk ut i første runde.
Thomas S. Monson
Thomas Spencer Monson (født 21. august 1927 i Salt Lake City i Utah, død 2. januar 2018 samme sted ) var den 16. presidenten for Jesu Kristi kirke av siste dagers hellige (mormonerne), et embede han tiltrådte 3. februar 2008, omtrent en uke etter sin forgjenger Gordon Hinckleys død.
Bakgrunn
Monson var det andre barnet i en søskenskare på seks og vokste opp i Salt Lake City. I 1944 begynte han å studere ved University of Utah og tok også verving som reserve i den amerikanke flåten. Etter å ha tjenestegjort i flåten i seks måneder vendte han etter krigsslutt tilbake til sine studier og tok eksamen i 1948.
Straks deretter begynte han å arbeide for avisen Deseret News. Han giftet seg i oktober 1948 med Frances Beverly Johnson (død i mai 2013), og de fikk tre barn.
Lederskap i mormonkirken
I 1950 ble han biskop i kirken. Senere ble han rådgiver til en stavspresident i Salt Lake City og mellom 1959 og 1962 var han leder for kirkens misjon i Canada med hovedkvarter i Toronto. Da han returnerte fra Canada fortsatte han å arbeide for Deseret News og dets trykkeri.
Etter kirkens president Spencer W. Kimballs død i 1985 utnevnte den nye presidenten Ezra Taft Benson Gordon B. Hinckley og Monson til sin første- respektive annenrådgiver. Monson og Hinckley var også rådgivere til Bensons etterfølger, Howard W. Hunter.
Da Hinckley etterfulgte Hunter som president ble Monson dennes førsterådgiver. Samtidig var han president for de tolv apostlers kvorum (Boyd K. Packer var imidlertid tjenestegjørende president for kvorumet da Monson var rådgiver).
Sekstende president
Etter Hinckleys død ble Monson kirkens 16. president den 3. februar 2008. Som sine rådgivere utnevnte han Henry B. Eyring og Dieter F. Uchtdorf. Foruten innen Jesu Kristi Kirke av siste dagers hellige var Monson også engasjert i Boy Scouts of America.
I juni 2008 sendte Monson direkte brev til lokale mormonmenigheter i California der han oppfordret dem til å støtte Proposition 8, som ville forby homoseksuelle ekteskap i California. Dette utløste en del kritikk.
Kullen
Kullen er en halvøy i det nordvestlige Skåne, Sverige. Den ligger hovedsakelig i Höganäs kommun, med en mindre del i Helsingborgs kommun. Ordet Kullen kjennes fra ca. 900 som Kollæ fra gammeldansk kol, dvs. en rund bakketopp.
Halvøyen ligger mellom Øresund og Skälderviken, og Kullens spiss utgjør sammen med Gilbjerg Hoved på Sjælland den nordlige avgrensningen av Øresund. Hovedbyen er Höganäs, mens noen av de mindre byene heter Arild og Mölle.
Severdigheter
I Brunnby gamle kirkeby ses Brunnby kirke fra 1100-tallet med vakre kalkmalerier av Helsingborgmesteren.
Mot Øresund ligger Krapperup slott, omgitt av voldgraver og en park som er åpen for offentligheten.
Big Data (band)
Big Data er et amerikansk elektronika-ptosjekt som hovedsakelig beskjeftiger seg med forholdet mellom moderne teknologi, enkeltmennesket og overvåkningssamfunnet. Bandet tar i bruk blant annet teknologiske og multimediale verktøy. Blant annet magasinet Wired regnet duoen som en av de viktigste bidragsyderne til musikk i 2014. Big Data besto innledningsvis av Alan Wilkis og Daniel Armbruster, som imidlertid forlot duoen til fordel for bandet Joywave.
Kullen
Severdigheter
Det steile terrenget på Kullens spiss Kullaberg, gjør området til et populært område for fjellklatring og vandring. Kullaberg har siden 1965 og 1971 hatt status som naturreservat.
Ytterst på Kullens spiss ligger Kullens fyr. Her var astronomen Tycho Brahe fyrmester i forbindelse med at han ble forlent med Kullagården. Lenger inne på halvøyen ligger mikronasjonen Ladonia.
Ultimate Spider-Man (TV-serie)
Ultimate Spider-Man er en amerikansk animert superheltserie som har gått på Disney XD siden 2012. Serien er basert på tegneserien Ultimate Spider-Man.
Handlingsreferat
Peter Parker har vært Spider-Man i ett år. Han har reddet liv, og kjempet mot forskjellige super-skurker. Nick Fury fra S.H.I.E.L.D. gir Peter en mulighet til å trene seg opp til å bli The Ultimate Spider-Man. Imidlertid må Peter først lære seg å samarbeide med fire andre tenåringer som også er superhelter: Nova, White Tiger, Iron Fist og Power Man.
Sesong 1
I løpet av den første sesongen forsøker den korrupte forretningsmannen Norman Osborn å få tak i Spider-Mans DNA for å produsere en hær av edderkopp-soldater som han ønsker å selge til myndighetene. For å gjøre dette sender han Doctor Octopus, og andre super-skurker (som Whirlwind og Taskmaster) etter Spider-Man, for å lage Venom.
Sesong 2
Etter kampen med Green Goblin som ødela deler av S.H.I.E.L.D. ender Spider-Mans team med å bo hjemme hos Peter Parker. Etter å ha oppdaget at Spider-Man fikk kreftene sine fra en av Os-corps genetisk endrede edderkopper, forsøker Doctor Octopus å produsere et nytt serum med animalsk DNA i håp om å gjenskape denne prosessen.
En S.H.I.E.L.D.-forsker Dr. Curt Connors, injiserer seg selv med et av disse serumene for å bli Lizard. Han slår seg deretter sammen med Doctor Octopus og Electro, Rhino, Kraven the Hunter og Beetle som medlem av Sinister Six. I løpet av sesongen lærer Spider-Man mer om lagkameratenes opprinnelse: Ava Ayala har overtatt mantelen etter White Tiger etter at faren hennes Hector ble drept av Kraven.
Norman Osborn, som var Green Goblin, blir helbredet og reformert. Han begynner deretter som «Iron Patriot» for å rette opp feilene sine i fortiden ved å hjelpe Spider-Man og teamet hans.
Sesong 3
I den tredje sesongen slutter Spider-Man seg offisielt til superhelt-laget The Avengers, men etter en kamp mot Loke, blir Doctor Octopus og en gruppe norrøne skapninger (blant dem frost-giganter og Fenrisulven) knyttet til Venom. Spider-Man får i oppgave, av Nick Fury, å rekruttere andre unge superhelter for å grunnlegge New Warriors.
Samtidig ansetter Green Goblin en annen skurk, kalt Taskmaster, for å finne de nye unge superheltene før Spider-Man gjør det. Spider-Man, og resten av teamet, begynner utdannelsen ved S.H.I.E.L.D. Akademiet som ligger ved Triskelion.
Sesong 4
Når den fjerde og siste sesongen begynner, allierer Doctor Octopus seg med Arnim Zola og HYDRA. Men når Doctor Octopus forsøker å gjøre Norman Osborn tilbake til en Green Goblin, oppdager han at Osborn hadde injisert seg selv med et anti-Goblin-serum for å forhindre ytterligere transformasjoner. Doktor Octopus bruker deretter Siege Perilous for å tilkalle Green Goblins demoniske bevingede motstykke fra et annet univers, og etter en kort kamp rekrutterer han denne demomen i stedet.
Når Spider-Man og teamet hans ved et uhell slipper løs den kriminelle Hydro-Man, forsøker Doctor Octopus innbitt å rekruttere ham. Spider-Man grunnlegger sitt eget nye superhelt-team bestående av Agent Venom, Iron Spider, Miles Morales (som nå går under navnet Kid Arachnid)
Einar J. Einarsson
Einar Jón Einarsson (født 20. juni 1952 i Reykjavik, Island, død 24. november 2021 i Ås var en norsk medialeder og direktør i Den norske Bokhandlerforening 1996-2001 og i Forlagssentralen 2001-2019.
Frankrike under Kortbane-VM i svømming 2012
Frankrike deltok under Kortbane-VM i svømming 2012 i Istanbul, Tyrkia fra 12. - 16. desember 2012.
Einar J. Einarsson
Einarsson var født på Island og kom med sin familien til Norge og Larvik i 1958. Han var utdannet ved Norges Landbrukshøgskole, hvor han tok doktorgraden (dr.agric.) i 1988. Han arbeidet noen år med landbruksvitenskapelig forskning, og var deretter direktør i Norsk Fjørfeavlslag fra 1988 til 1994. Etter et opphold i Danmark ble han i 1996 ansatt som direktør i Den norske Bokhandlerforening. Han var administrerende direktør i Forlagssentralen fra 2001 til han gikk av med pensjon i 2019. I Einarssons tid flyttet Forlagssentralen til Ski og etablerte i 2007 et av Europas mest moderne distribusjonsanlegg for bøker.
Lista vindpark
Lista vindpark er et vindkraftanlegg lokalisert på halvøya Lista i Farsund kommune i Agder.
Total effekt er 71,3 MW. Årsproduksjon er 220 GWh.
Lista vindkraftverk AS eies av Fred Olsen Renewables AS.
Eliel Lagercrantz
Eliel Lagercrantz (født 26. desember 1894 i Muolaa, død 11. juli 1973 i Helsingfors) var en finsk lingvist som særlig arbeidet med samiske språk.
Liv og virke
Faren Andreas Alfred Lagercrantz var finlandssvensk, mens moren Eli Anna Teodolinda Holst var kareler.
Eliel Lagercrantz skrev sin magisteravhandling i 1919 og tok doktorgrad i Helsingfors i 1927. Han var dosent ved Helsingfors universitet 1937–64; i 1965 ble han professor. Han arbeidet også ved Universitetet i Oslo.
Eliel Lagercrantz skrev ned grammatikkene for tre samiske språk som på denne tiden var lite utforsket: Sjøsamiske dialekter innenfor nordsamisk, pitesamisk (også kalt arjeplogsamisk) og sørsamisk (vefsnsamisk). I tillegg skrev han en tobinds ordbok med nesten 9000 ord; Lappischer Wortschatz (1939), der hver ordartikkel i detalj gikk gjennom ordformene i 30 ulike samiske dialekt, fra Røros til Kolahalvøya. Lagercrantz ga også ut tekstsamlinger fra flere samiske dialekter.
Han hadde en sammenhengende studie- og forskningsreise i åtte år fra 1920, dels for å samle materiale i samiske distrikt, og dels skrive- og studieopphold i Hamburg, Budapest og Paris. Han besøkte blant annet Nesseby i 1920, Tysfjord, Vefsn, Arjeplog og Herjedalen i 1921, og Meråker, Snåsa og Nesseby i 1925.
Selvbiografien Arktiska visioner eller Arktisk dröm (1958) finnes i manus ved Nasjonalbiblioteket. En samling manuskriptet er gitt til Universitetsbiblioteket i Helsingfors, med klausul om å åpnes i 2194.
Katsuaki Susa
Katsuaki Susa (født 13. september 1984) er en japansk amatørbokser, som konkurrerer i fluevekt. Han ble tatt ut til å representere Japan under Sommer-OL 2012 i London, der han røk ut i første runde.
Henri Lefèbvre
Henri Lefèbvre (født 19. desember 1905, død 11. juni 1970) var en fransk bryter som deltok i de olympiske leker 1928 i Amsterdam.
Lefèbvre vant en olympisk bronsemedalje i bryting under OL 1928 i Amsterdam. Han kom på tredjeplass i den nest tyngste vektklassen lett tungvekt, 87,0 kg, i fristil bak Thure Sjöstedt fra Sverige og Arnold Bögli fra Sveits. Det var seks vektklasser i den gresk-romerske og sju i fristil.
Gedo
Gedo er en administrativ region (gobolka, tilsvarende norsk fylke) i Somalia. Regionen ble opprettet på 1980-tallet, og hovedstaden er Garbahaarreey.
Distrikter i Gedo
Regionen Gedo er inndelt i 7 distrikter:
Salomo Ntuve
Salomo Ntuve (født 20. november 1988) er en svensk amatørbokser, som konkurrerer i fluevekt. Han ble tatt ut til å representere Sverige under Sommer-OL 2012 i London, der han røk ut i første runde.
Gedo
Distrikter i Gedo
Regionens hovedstad er Garbahaarreey. To av de største elvene er Dawa og Juba. Dawa renner langs grensen mellom Etiopia og Gedo-regionen.
Göteborgs-Postens litteraturpris
Göteborgs-Postens litteraturpris er en svensk litterær pris på SEK 50,000 (2013) som delas ut årlig av Göteborgsposten.
I.A.L. Diamond
Itek Dommnici (født 27. juni 1920, død 21. april 1988), bedre kjent som I.A.L. Diamond, var en manusforfatter i Hollywood fra 1940- til 1980-tallet. Han samarbeidet med regissøren og manusforfatteren Billy Wilder i totalt tolv filmer, inkludert Noen har det hett (1959), Ungkarsleiligheten (1960), Irma la Douce (1963), Kyss meg, tosken (1964) og Hold ryggen stiv! (1966).
Tidlig liv
Diamond ble født Itek Dommnici i Ungheni i Iași i regionen Bessarabia i daværende Romania. I dag tilhører denne regionen Moldova. Da han var ni år gammel emigrerte familien hans til USA og byttet etternavn til Diamond. De slo seg ned i Crown Heights i Brooklyn. Diamond studerte ved Boys High School, der han brukte fornavnet Isadore. Han fikk også kallenavnet «Iz». Diamond var spesielt dyktig i matematikk, og deltok i delstatsmesterskapet i Mathematics Olympiads i 1936-37, der han vant flere priser. Diamond studerte ved Columbia University, og ble uteksamert i 1941. I denne perioden skrev han for Columbia Daily Spectator, under pseudonymet I.A.L. Diamond, var redaktør for humormagasinet Jester of Columbia og var medlem i Philolexian Society. Initialene I.A.L. stod for «Interscholastic Algebra League». Diamond ble også den første studenten som egenhendig skrev fire påfølgende oppsetninger av den årlige revyen, Varsity Show. Som følge av dette endret han planen om å studere til en mastergrad ved Columbia, og aksepterte i stedet tilbudet om en korttidskontrakt i Hollywood.
Karriere og senere liv
De neste årene hadde Diamond flere korttidskontrakter, blant annet med Paramount Pictures. Der jobbet han med flere prosjekter, men fikk ikke kreditering. I 1944, mens han jobbet for Universal Pictures, fikk han sin første kreditering for et filmmanus, for Murder in the Blue Room. Året etter jobbet han for Warner Bros., og fikk han sin første suksess med Never Say Goodbye i 1946. Diamond jobbet for 20th Century Fox fra 1951 til 1955, før han bestemte seg for å jobbe som uavhengig manusforfatter. I 1957 startet han sitt lange samarbeid med regissøren og manusforfatteren Billy Wilder, med filmen Kjærlighet om ettermiddagen. Deretter fulgte de suksessfulle filmene Noen har det hett (1959), Ungkarsleiligheten (1960), som han vant Oscar for beste originalmanus for, En, to, tre (1961), Irma la Douce (1963), Kyss meg, tosken (1964), den Oscar-nominerte Hold ryggen stiv! (1966) og Sherlock Holmes privat (1970). Diamond hadde også suksess alene med Kaktusblomsten (1969), der manuset var basert på teaterstykket med samme navn. Diamond og Wilder skrev totalt tolv filmer sammen over en periode på 25 år. Noen av disse filmene inneholder rollefigurer som, selv om de er venner, stadig krangler litt med hverandre, slik som Joe og Jerry i Noen har det hett og Holmes og Watson i Sherlock Holmes privat. Diamonds enke hevdet at dette var basert på ektemannens forhold til Wilder. I 1980 ble Diamond og Wilder belønnet med Writers Guild of Americas Laurel Award for deres karrierer som manusforfattere. Wilder hadde vunnet en WGA Laurel Award i 1957 for sitt samarbeid med Charles Brackett. Diamond døde av kreft 21. april 1988 i sitt hjem i Beverly Hills i California.
Rhadamantys
Rhadamantys (gresk: Ῥαδάμανθυς), også translitterert som Rhadamanthos, var i henhold til gresk mytologi en klok konge av Kreta, sønn av Zevs og Europa. Senere mytefortellinger har også gjort ham til en dommer over de døde. Hans brødre var Sarpedon og Minos. Han ble oppfostret av Asterion, en hellig konge av Kreta. Rhadamantys fikk to sønner, Gortys og Erythros.
Carsten Vagn-Hansen
Carsten Vagn-Hansen (født 5. april 1938) er en dansk pensjonert lege som i Danmark er kjent som Radiodoktoren.
Rhadamantys
Sagnkonge
Rhadamantys nevnes i flere myter, tildels i utkanten, og det er mulig at hans betydning en gang var større, og siden gjort mindre av andre figurer. En myte hevdet at Rhadamantys styrte Kreta før Minos, og ga øya utmerkede lover som det ble sagt at Sparta etterlignet. Andre kilder hevdet at det var Rhadamantys framfor Dionysos som var Ariadnes ektemann, og således far til Oinopion, Staphylos og Thoas. Ariadne var datter av Minos, bror av Rhadamantys. I en annen utgave av den samme myten var Ariadne datter av Minos' sønnesønn med samme navn og som opptrer i legenden om Thesevs (og ble reddet av Dionysos).
Carsten Vagn-Hansen
Vagn-Hansen fullførte sine legestudier i 1965 og begynte å praktisere som allmennlege i 1970. Han var president for Det Internasjonale Selskap for Almen Medisin fra 1979 til 1982.
Radio og TV
I årene 1985 til 1987 medvirket Vagn-Hansen i DR TV som TV-doktor. Han deltok også i perioden 1992 til 2005 i radioprogrammet Spørg om sundhed som ble sendt i Danmarks Radio. Her kunne lytterne sende inn spørsmål relatert til helse og fikk svar av legen. Programmet ble svært populært, noe som også medførte at Vagn-Hansen ble kalt Radiodoktoren. Etter at radioprogrammet ble tatt av luften ble han engasjert av TV4 i programmet Sundhedskonsulenten. Dette programmet gikk frem til 2009.
Rhadamantys
Sagnkonge
Legenden om Rhadamantys forteller at Minos ble sjalu på sin bror for hans popularitet og fordrev ham fra Kreta. Rhadamantys flyktet til Boiotia på det greske fastlandet hvor han ble gift med Alkmene. Denne Alkmene er vesentlig i andre myter som mor til helten Herakles og da igjen med Zevs som det guddommelig farsskapet.
Elisabet Gustafson
Karin Elisabet Gustafson (født Johansson 2. mai 1964) er en svensk curlingspiller fra Umeå.
Carsten Vagn-Hansen
Radio og TV
Etter å ha pensjonert seg fra radio og TV har Vagn-Hansen fortsatt å tilby rådgiving for privatpersoner med helserelaterte spørsmål.
Elisabet Gustafson
Etter sjetteplassen i OL 2002, der hun var skip, besluttet Elisabet Gustafson å legge opp som curlingspiller. Hennes lagkamerater var Katarina Nyberg, Louise Marmont, Elisabeth Persson. Coach var Jan Strandlund.
Carsten Vagn-Hansen
Alternativ behandling
Til tross for Vagn-Hansens popularitet hos lytterne vakte det hos Danmarks Radio bekymring for hans forkjærlighet for alternativ behandling. Senere har han også vakt oppmerksomhet for å ha advart mot bruk av cellegift i kreftbehandling og samtidig ment at naturlegemidler ga bedre overlevelse. Han har også skrevet forordet i den danske oversettelsen av boken ''Cancer Is Not a Disease! — It’s A Survival Mechanism'' av den tysk-amerikanske naturmedisineren Andreas Moritz. Han har også uttalt seg negativt til vaksiner og fremholdt at et sunt kosthold er bedre egnet til å bekjempe sykdommer enn vaksinasjon. Vagn-Hansen mener også at bruk av aspartam som søtningsstoff i lettbrus kan gi synsforstyrrelser og migrene.
Rhadamantys
Litterære henvisninger
Homer nevner Rhadamantys som boende på Elysions marker, paradiset for de udødelige sønnene til Zevs.
Elisabet Gustafson
Hun er den kvinnelige curleren som har flest VM-gull, med fire titler. Hun har også flere EM-medaljer. Etter den aktive karrieren har hun blant annet vært aktiv som ekpertkommentator på TV.
Carsten Vagn-Hansen
Alternativ behandling
Vagn-Hansen er fast skribent for det norske nettverksselskapet Eqology. Han har også anbefalt produkter fra nettverksselskapet LifeWave og magnetmadrasser fra selskapet VelloFlex.
Rhadamantys
Litterære henvisninger
I henhold til senere legender fra rundt 400 f.Kr. ble han grunnet sin ubøyelige rettskaffenhet gjort til en av de som dømte de døde i underverden. De andre var Aiakos og Minos. Rhadamantys dømte sjelene til menneskene i øst (Asia), Aiakos til menneskene i vest (Europa), mens Minos var den som hadde det siste og endelige ordet.
Elisabet Gustafson
Elisabet Gustafson er gift med skøyteløperen Tomas Gustafson.
Elisabeth Gustafson arbeider som kirurg og kombinerte tidligere det med curlingkarrieren.
Rhadamantys
Litterære henvisninger
Vergil gjorde Rhadamantys i sitt epos Æneiden til en av de som dømte og straffet de uverdige i Tartaros, en seksjon av Underverden.
Pindaros sa at Rhadamantys var høyre hånd for Kronos (herskeren av Elysion) og var enedommer av de døde.
Lukian framstiller Rhadamantys som leder av en gruppe helter på Lykkeøya (et mytologisk paradisisk sted) i sitt parodiske verk Sann historie.
Vedad Ibišević
Vedad Ibišević (født 6. august 1984) er en bosnisk fotballtrener og tidligere fotballspiller som er assistenttrener for den tyske klubben.
Meritter
VfB Stuttgart
Individuelt
Fédération équestre internationale
Fédération équestre internationale (FEI) er det internasjonale idrettsforbundet for hestesport, anerkjent av Den internasjonale olympiske komité. FEI ble stiftet i 1921 i Lausanne i Sveits etter at dressurridning, sprangridning og feltritt kom på det olympiske programmet i De olympiske leker i 1912.
Kentaurverden
Kentaurverden er en amerikansk, animert musikalkomedieserie skapt av Megan Nicole Dong, og har sanger av Dong og Dominic Bisignano. Serien er produsert av Sketchshark Production og Netflix Animation, og hadde sin premiere på Netflix 30. juli 2021. Andre sesong ble utgitt 7. desember 2021.
Handling
Flere episoder har også originale sanger i forskjellige sjangere.
Rollebesetning
Medvirkende i engelskspråklige biroller er blant annet First Aid Kit, Tony Hale, Fred Armisen, Santigold, Adewale Akinnuoye-Agbaje og Jamie Cullum.
Produksjon
Serien ble først nevnt i september 2019. Sammen med Megan Nicole Dong som skaper, ble Dominic Bisignano nevnt som med-produsent. Bisignano hadde tidligere erfaring fra å produsere Star vs. mørkets kraft. Meghan McCarthy (kjent for sitt arbeid med My Little Pony: Vennskap er ren magi) ble nevnt som historieredaktør, og Toby Chu ble nevnt som komponist for serien. Netflix forpliktet seg til at 20 episoder av Kentaurverden skulle bli laget.
Lindesnes vindpark
Lindesnes vindpark (tidligere Fjeldskår vindpark) er et vindkraftanlegg lokalisert ved Fjellskår på Lindesneshalvøya i Lindesnes kommune i Agder.
Tidligere anlegg
Driftsatt i 1998. Det hadde 5 turbiner. Installert effekt var 3,75 MW. Årsproduksjon var 12GWh.
Det ble diverse driftsproblemer og havarier. Eieren ønsket å fjerne de 5 gamle turbinene og reise to nye. Naboene hadde visse innvendinger.
Anlegget ble revet i 2018.
Fédération équestre internationale
FEI er hestesportens øverste internasjonale myndighet og arrangerer verdensmesterskap og verdenscup. Forbundet forvalter regler for å beskytte hestene mot mishandling og doping.